b'\n_START_ARTICLE_\nNeft\xc3\xa7i PFK\n_START_PARAGRAPH_\nNeft\xc3\xa7i PFC Bak\xc4\xb1 (azerbajd\xc5\xbeansko: Neft\xc3\xa7i Pe\xc5\x9f\xc9\x99kar Futbol Klubu), znan tudi kot Neftchi in Neft\xc3\xa7i je azerbajd\xc5\xbeanski nogometni klub iz glavnega mesta Baku. Ustanovljen je bil 18. marca 1937 in aktualno igra v 1. azerbajd\xc5\xbeanski nogometni ligi._NEWLINE_Neft\xc3\xa7i ima z doma\xc4\x8dih tekmovanj 8 naslovov dr\xc5\xbeavnega prvaka in 2 naslova dr\xc5\xbeavnega podprvaka, 6 naslovov prvaka in 4 naslove podprvaka liga\xc5\xa1kega pokala ter 2 naslova prvaka in 1 naslov podprvaka liga\xc5\xa1kega superpokala. Najvidnej\xc5\xa1i evropski rezultat Neft\xc3\xa7ija pa je uvrstitev v skupinski del Evropske lige v sezoni 2012/13, kjer je v skupini s srbskim Partizanom, italijanskim Interjem in ruskim Rubin Kazanom osvojil \xc4\x8detrto mesto (0 zmag, 3 remiji, 3 porazi)._NEWLINE_Doma\xc4\x8di stadion Neft\xc3\xa7ija je Bakcell Arena, ki sprejme 11.000 gledalcev. Barvi dresov sta \xc4\x8drna in bela. Nadimki nogometa\xc5\xa1ev pa so Flaqman ("Vodilni"), Neft\xc3\xa7il\xc9\x99r ("Naftni delavci") in Xalq komandas\xc4\xb1 ("Ljudska ekipa").\n_START_SECTION_\nRivalstvo\n_START_PARAGRAPH_\nNajve\xc4\x8dji rival Neft\xc3\xa7ija je Hazar Lankaran, saj kluba geografsko predstavljata sever in jug Azerbajd\xc5\xbeana.'